Antonio Realubin Tobias

**Antonio Realubin Tobias** (født 13. juni 1941 i Laoag i Ilocos Norte på De filippinske øyer) er en filippinsk emeritert katolsk biskop av Novaliches.
## Liv og virke
### Prest
Antonio Realubin Tobias, sønn av to Norberto F. Tobias og Trinidad L. Realubin, studerte filosofi og teologi ved *San Carlos Seminary* i Makati og ble presteviet for erkebispedømmet Manila den 21. desember 1965 i Manila-katedralen av kardinal Rufino Santos. Han tok  lisensiat i kanonisk rett ved Det pavelige og kongelige universitet St. Thomas Aquinas i Manila.

Fra 1966 var kan kapellan i *San Juan Nepomuceno Parish* i Pasay til 1970. Han var også tilknyttet *Metropolitan Matrimonial Tribunal of San Carlos Seminary* til 1983. Fra 1970 til 1982 var han del av formasjonsteamet ved *Our Lady of Guadalupe Minor Seminary* i Makati.

### Hjelpebiskop i Zamboanga
Den 3. november 1982 utnevnte pave Johannes Paul II ham til titulærbiskop av *Tipasa in Numidia* og hjelpebiskop i Zamboanga. Den apostoliske nuntius til Filippinene, erkebiskop Bruno Torpigliani, ordinerte ham til biskop den 25. januar 1983 i katedralen i Manila; medkonsekratorene var erkebiskopen av Zamboanga, Francisco Raval Cruces, og erkebiskopen av San Fernando, Oscar V. Cruz. 
### Biskop av Pagadian
Johannes Paul II utnevnte ham til biskop av Pagadian den 14. september 1984. 
### Biskop av San Fernando de La Union
Den 28. mai 1993 ble han utnevnt til biskop av San Fernando de La Union. Antonio Realubin Tobias ble også apostolisk administrator av Novaliches den 21. juni 2003. 
### Biskop av Novaliches
Han ble utnevnt til biskop av Novaliches den 25. november 2003.

I 2005 ba Tobias tidligere president Joseph Estrada om unnskyldning for den katolske kirkens rolle i den andre EDSA-revolusjonen som førte til at han ble fjernet fra embedet. Presidenten for Catholic Bishops' Conference of the Philippines (CBCP), biskop Angel Lagdameo, klargjorde at Tobias' unnskyldning reflekterte hans personlige mening, og ikke Kirkens offisielle standpunkt. Biskopen av Kalookan, Deogracias Iñiguez, gjentok Lagdameos sentiment, og sa at Tobias sin unnskyldning var «unødvendig».

I november 2007 ledet biskop Tobias, sammen med biskopene Deogracias Iñiguez og Julio Xavier Labayen, ledet en bønnesamling der det ble oppfordret til president Gloria Macapagal Arroyos fratreden.

Som svar på president Rodrigo Dutertes «krig mot narkotika» åpnet biskop Tobias i sitt bispedømme et rehabiliteringssenter for rusmisbrukere i september 2016. Målet med tiltaket var å redusere antallet ofre forårsaket av narkotikakrigen, der brukere var i fare for å bli drept av styrker som handlet etter overordneres instrukser.

Pave Frans aksepterte biskop Tobias' aldersbetingede avskjedssøknad den 6. juni 2019. Samtidig ble Roberto Gaa utnevnt til hans etterfølger.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Erkebiskop Bruno Torpigliani (1915–1995) *1964
* Biskop * Antonio Realubin Tobias* (1941-) *1983

## Referanser